คลังประเมินบึ้มราชประสงค์กระทบเชื่อมั่น
รมว.คลัง ประเมินระเบิดราชประสงค์กระทบความเชื่อมั่นนักลงทุนแน่
18 ส.ค. 2558

รมว.คลัง ประเมินระเบิดราชประสงค์กระทบความเชื่อมั่นนักลงทุนแน่ 
นายสมหมาย ภาษี รมว.คลัง กล่าวว่า เหตุการณ์ระเบิดที่ราชประสงคื ส่งผลกระทบต่อความเชื่อมั่นของนักลงทุนอย่างแน่นอน แต่ขณะนี้ยังไม่สามารถประเมินสถานการณ์ได้ว่ากระทบแค่ไหน และขณะนี้ยังไม่มีการเรียกฝ่ายเศรษฐกิจหารือเรื่องผลกระทบ 
ส่วนเรื่องผลกระทบด้านการท่องเที่ยว มองว่ายังโชคดีที่เหตุกรณ์นี้เกิดในช่วงเดือน ส.ค. ซึ่งถือว่ายังไม่เข้าช่วงไฮซีซั่นซึ่งจะตรงกับช่วงเดือน พ.ย. 
นายวิสุทธ์ ศรีสุพรรณ รมช.คลัง เปิดเผยว่า ในส่วนของกระทรวงการคลัง ยังไม่พิจารณาเรื่องมาตรการรองรับ เพราะขณะนี้รัฐบาลมีมาตรการเยียวยาผู้ที่ได้รับผลกระทบและบาดเจ็บ ผ่านกองทุนเยียวยานักท่องเที่ยวชาวต่างประเทศของกระทรวงมหาดไทยแล้ว